EkBass/fiwiki-20250220-pages-articles huggingface dataset:
Zoen arkki

Zoen arkki () on ranskalainen hyväntekeväisyysjärjestö, joka on keskittynyt lasten auttamiseen. Järjestön perusti 2005 vapaaehtoispalomies Eric Breteau, jonka mukaan järjestö on nimetty 2004 vuoden Aasian tsunamikatastrofissa orvoksi jäänen tytön mukaan. ==Vuoden 2007 pidätykset== Järjestö nousi kansainväliseen julkisuuteen loppuvuodesta 2007, kun se yritti salakuljettaa 103 Darfurin sotaorvoiksi väitettyä lasta Eurooppaan. Suurin osa lapsista oli kuitenkin tšadilaisista perheistä. Jäsenet ovat kiistäneet syytteet ja väittäneet järjestön paikallisten apulaisten antaneen heille vääriä tietoja lasten alkuperästä. Kidnappaukseen osallistuneet ranskalaisjäsenet tuomittiin Sudanissa kahdeksaksi vuodeksi pakkotyöhön, mutta heidät päästettiin palaamaan takaisin Ranskaan. (Archive.org) Myöhemmin kuusi avustustyöntekijää tuomittiin Ranskassa kahdeksan vuoden vankeusrangaistukseen yli sadan lapsen sieppaamisesta. Ranskan oikeusjärjestelmä ei tunne pakkotyörangaistusta, joten oikeus käsitteli sieppaustapauksen uudestaan. ==Lähteet== ==Aiheesta muualla== *BBC: Profile: Zoe's Ark *Zoen arkin kotisivu (Archive.org) Luokka:Ranskalaiset hyväntekeväisyysjärjestöt
Don Rickles

Donald Jay ”Don” Rickles (8. toukokuuta 1926 Queens, New York – 6. huhtikuuta 2017 Beverly Hills, Kalifornia) oli yhdysvaltalainen koomikko ja näyttelijä. ==Elämä ja ura== Rickles syntyi Queensissä New Yorkissa juutalaisten maahanmuuttajien perheeseen. Hänen lapsuuskodissaan puhuttiin jiddišiä. Lukion jälkeen Rickles värväytyi Yhdysvaltain laivastoon ja palveli toisessa maailmansodassa. Hän meni naimisiin vuonna 1965. Pariskunta sai kaksi lasta. Opiskellessaan American Academy of Dramatic Arts -draamakoulussa Rickles aloitti tekemään stand up -komiikkaa. Hänestä tuli ”solvauskoomikko” hänen huomattuaan olevansa hyvä antamaan välihuutelijoille takaisin. Ricklesillä oli paljon etnisiä vitsejä, mutta hän solvasi kaikkia ryhmiä tasapuolisesti. Eräänä iltana esiintyessään Rickles alkoi herjata yleisössä ollutta näyttelijä-laulaja Frank Sinatraa ja teki tähän vaikutuksen. Rickles pääsi Sinatran Rat Pack -kaveriporukkaan ja nousi suosituksi koomikoksi. Hän teki vakituisesti esiintymisiä keskusteluohjelmissa kuten The Tonight Show’ssa ja Dean Martinin isännöimissä roasteissa. Hän sai rooleja myös elokuvissa ja televisiosarjoissa, kuten Salainen agentti 86 ja Run for Your Life. Ricklesin myöhemmän uran elokuvia olivat esimerkiksi Casino (1995) ja Toy Story – leluelämää (1995). Hän oli suosittu keskusteluohjelmien vieras elämänsä loppuun saakka. Rickles kuoli munuaisen vajaatoimintaan 90-vuotiaana 6. huhtikuuta 2017. Ricklesillä on tähti Hollywoodin Walk of Famella. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1926 syntyneet Luokka:Vuonna 2017 kuolleet
Glaukofaani

Glaukofaani on natriumamfiboliryhmään kuuluva mineraali, ja sen kemiallinen kaava on Na2(Mg,Fe)3Al2Si8O22(OH)2. Nimensä se on saanut tavallisesti sinisestä väristään (kreikaksi glaucophane merkitsee ’sinistä ulkonäköä’). Väri vaihtelee harmaasta laventelin siniseen.Mindat: Glaucophane Viitattu 1.7.2024. Glaukofaani on kidejärjestelmältään monokliininen. Mineraalin sininen väri auttaa sen määrittelyä huomattavasti, sillä riebekkiitin lisäksi vain glaukofaani on ainoa yleinen amfibolimineraali, joka on sininen. Glaukofaani muodostaa ferroglaukofaanin kanssa sarjan kiinteitä liuoksia; Na2(Fe,Mg)3Al2Si8O22(OH)2, jossa glaukofaani on runsasmagnesiuminen jäsen ja ferroglaukofaani runsasrautainen jäsen. Ferroglaukofaani on glaukofaanin kaltainen, mutta on tiiviimpi, väriltään yleensä tummempi ja siinä on pienentynyttä helmiäiskiiltoa. Glaukofaanin kovuus on 5–6, ja sen ominaispaino on 3,08–3,22. Glaukofaani muodostuu metamorfisissa kivissä, joissa on joko runsaasti natriumia tai jotka ovat käyneet läpi alhainen lämpötila-korkea paine -metamorfoosin, jollaista esiintyy mm. subduktiovyöhykkeessä. Aines on kokenut suunnattoman paineen ja keskinkertaisen lämpötilan sen subduktoituessa (eli painuessa) Maan vaippaa kohti. Nimensä siniliuskefasies onkin saanut juuri glaukofaanin väristä. Glaukofaania esiintyy myös eklogiiteissä, jotka ovat kokeneet taantuvan metamorfoosin. On myös olemassa harvinainen amfiboli, holmquistiitti, jonka kemiallinen kaava on Li2Mg3Al2Si8O22(OH)2, jota esiintyy vain runsaslitiumisissa mantereisissa kivissä. Holmquistiitin luultiin olevan vuosien ajan glaukofaania, sillä ohuissa leikkauksissa ne näyttävät identtisiltä. ==Lähteet== == Aiheesta muualla == * Webmineral.com: Glaucophane Luokka:Silikaattimineraalit
Aretas III

Aretas III oli nabatealaisten kuningas vuosina 86 – 62 eaa. Hän seurasi hallitsijana isäänsä Oboda I:tä. Aretaksen aikana nabatealaisten valtakunta kasvoi laajimmilleen ja aiemmin paimentolaisena pidetty kansa nousi myös merkittäväksi valtioksi vallattuaan vuonna 85 eaa. Damaskoksen. Aretas III yritti myös muuttaa nabatealaisten imagoa pois takapajuisesta paimentolaiskansasta. Hän painatti mm. kolikoita, joihin hänen nimensä kirjoitettiin kreikkalaisin kirjaimin nabatealaisten arabialaisten sijaan. Armenian kuningas Tigranes valtasi Damaskoksen 72 eaa., mutta nabatealaiset saivat kaupungin hallintaansa vielä myöhemmin. Nabatealaiset kävivät Aretas III:n aikana sotaa myös Juudeaa hallinneita makkabealaisia vastaan. Aretas tunkeutui Juudeaan ja voitti Aleksanteri Jannaioksen joukot Hadidissa. Aleksanteri vastasi valtaamalla kaupunkeja Moabissa. Aleksantert Jannaiosta seurasi Juudean kuninkaana hänen vaimonsa Aleksandra ja tämän kuoltua veljekset Aristobulos II ja Hyrkanos II taistelivat vallasta. Hyrkanus, joka oli nimetty virallisesti kruununperijäksi, karkasi Aristobuloksen kaapattua vallan Aretaksen hoviin ja teki tämän kanssa liittouman. Aretas piiritti Jerusalemiin vuonna 65 eaa. Pompeiuksen liitettyä Syyrian Rooman valtakuntaan hänen käskynhaltijansa Marcus Aemilius Scaurus kiinnitti huomionsa Juudean tilanteeseen. Aristobulos sai vakuutettua olevansa makkabealaisten johtaja Scarus käski Aretaksen lopettaa Hyrkanoksen tukeminen ja vetäytyä. Aretas vetäytyikin, sillä ei halunnut riskeerata mitään Roomaa vastaan. == Lähteet == Luokka:Nabatealaisten kuninkaat Luokka:Ennen ajanlaskun alkua syntyneet Luokka:Ensimmäisellä vuosisadalla eaa. kuolleet
Jean Acker

Jean Acker (23. lokakuuta 1893 - 16\. elokuuta 1978) oli yhdysvaltalainen elokuvanäyttelijä, jonka ura alkoi mykkäelokuvien aikakaudella ja jatkui 1950-luvulle saakka. Acker oli lyhyen aikaa naimisissa mykkäelokuvatähti Rudolph Valentinon kanssa. Luokka:Yhdysvaltalaiset mykkäelokuvien näyttelijät Luokka:Vaudeville-esiintyjät Luokka:Vuonna 1893 syntyneet Luokka:Vuonna 1978 kuolleet
Teijo Räsänen

Teijo Räsänen (s. 5. tammikuuta 1952 Lauritsala) on suomalainen jääkiekkovalmentaja ja entinen jääkiekkomaalivahti. Hän on valmentanut pääsarjatasolla Hämeenlinnan Pallokerhoa, SaiPaa ja Tampereen Ilvestä. Räsänen edusti koko aktiiviuransa ajan SaiPaa. ==Pelaajana== Teijo Räsänen aloitti jääkiekkoilun E-juniori-ikäisenä Lappeenrannan SaiPassa. Hän pelasi urallaan yhteensä 67 SM-sarjaottelua SaiPan maalivahtina. Räsänen lopetti uransa 1979. ==Valmentajana== Valmentajana Räsänen aloitti vuonna 1983 kasvattajaseuransa SaiPa:n liigajoukkueen päävalmentajana. Seuraavan kauden alusta Räsänen siirtyi I-divisioonajoukkue HPK:n valmentajaksi kahden kauden ajaksi. Seuraava pesti löytyi syksyllä 1988 I-divisioonajoukkue Vaasan Sportista. Räsänen valmensi Sportia kolmen kauden ajan, kunnes hän siirtyi HPK:n A-junioreiden päävalmentajaksi, jossa hän toimi kahden kauden ajan. Räsänen valmensi oman toimen ohessa myös Suomen alle 18-vuotiaiden maajoukkuetta kaudella 1992–1993. Kaudelle 1993 Räsänen siirtyi HPK:n SM-Liigajoukkueen kakkosvalmentajaksi ja toimi tehtävässä viiden kauden ajan, kunnes hän vuonna 1998 nousi joukkueen päävalmentajaksi. Päävalmentajana hän johdatti joukkueensa kahdesti SM- pronssille. Hän jätti tehtävänsä HPK:ssa kaudella 2001 ja siirtyi SaiPan päävalmentajaksi. Lappeenrannassa hän valmensi vain vajaan yhden kauden ajan ennen kuin sai potkut tammikuussa 2002, jolloin hänet korvasi Petri Skriko. Lokakuussa samana vuonna Räsänen palasi kesken kauden 2002–2003 vastuuvalmentajan tehtäviin, tällä kertaa Ilvekseen Ari-Pekka Selinin tilalle. ==Lähteet== Luokka:Suomalaiset jääkiekkovalmentajat Luokka:Suomalaiset jääkiekkomaalivahdit Luokka:Vuonna 1952 syntyneet Luokka:Elävät henkilöt
Sarah Major

Sarah Major (s. 22. elokuuta 1988) on uusiseelantilainen näyttelijä, joka tunnetaan uusiseelantilaisesta draamasarjasta Klaani, jossa hän esitti Patsy- nimistä tyttöä vuosina 1999–2001. Major on myös näytellyt muun muassa lyhytelokuvassa Flying, Gaelan tytärtä Herculesissa sekä Emily Watsonia William Shatnerin A Twist in the Tale -sarjan jaksossa "The Magician". ==Filmografia== * Klaani (The Tribe) – Patsy (119 jaksoa, 1999–2001) * Flying * Hercules – Galean tytär * A Twist in the Tale – Emily Watson ==Aiheesta muualla== * Luokka:Uusiseelantilaiset näyttelijät Luokka:Vuonna 1988 syntyneet Luokka:Elävät henkilöt
Äyräpää (täsmennyssivu)

Äyräpää on: *Äyräpää, entinen Suomen kunta *Äyräpää, keskiaikainen pogosta/kihlakunta ja Muolaan pitäjän aiempi nimi *Äyräpään kihlakunta, Rajajoen kihlakunnan nimi ennen vuotta 1937 *Europaeus-suvun eräiden jäsenten ottama sukunimi: **Aarne Äyräpää (1887–1971), suomalainen arkeologi ja historiantutkija **Aune Äyräpää (1898–1981), suomalainen taidemaalari **Matti Äyräpää (1852–1928), suomalaisen hammaslääketieteen kehittäjä. ==Katso myös== *Äyräpään kirkko, luterilainen kirkko Äyräpäässä *Äyräpäänjärvi, järvi entisen Muolaan kunnan alueella Karjalankannaksella *Äyräpään taistelu, taistelu jatkosodassa Suomen ja Neuvostoliiton välillä
Riebeckiitti

Riebeckiitti eli riebekkiitti on natriumamfiboliryhmään kuuluva runsasnatriuminen mineraali, ja sen kemiallinen kaava on Na2(Fe,Mg)5Si8O22(OH)2. Se on kidejärjestelmältään monokliininen, ja sen kiteet ovat tavallisesti pitkiä prismakiteitä, joiden poikkileikkaus on timantinmuotoinen. Kiteet voivat olla myös säikeisiä, säteittäisiä ja keihäänkärjen, lehden tai pylvään muotoisia. Riebeckiitin kovuus on 5–6 ja ominaispaino 3,0–3,4. Sen lohkeavuus on täydellinen, kahteen suuntaan timantinmuotinen, ja murtuma on epätasainen ja sirpaleinen. Mineraali vaihtelee läpikuultavasta lähes läpikuultamattomaan. Riebeckiitti on nimetty saksalaisen tutkijan Emil Riebeckin (1853–1885) mukaan. Riebekkiittiä muodostuu tavallisesti tummansinisinä, pitkänomaisista säikeittäisiin, kiteinä runsasnatriumisissa graniiteissa, syeniiteissä, rautamuodostumissa ja liuskeissa. Jotkin riebekkiitin muodot, kuten krokidoliitti, ovat asbestimaisia. Ailsa Craigin saarelta löydettävä riebekkiittigraniitti, ailsiitti, on arvokasta siitä tehtävien curling-kivien vuoksi. == Lähteet == == Aiheesta muualla == * Webmineral.com: Riebeckite Mineral Data Luokka:Silikaattimineraalit
Arfvedsoniitti

Arfvedsoniitti on natriumamfiboliryhmään kuuluva mineraali, jonka kemiallinen koostumus on Na3(Fe,Mg)4FeSi8O22(OH)2. Sen kidejärjestelmä on monokliininen, ja sen kiteet ovat tavallisesti väriltään vihertävän mustia tai siniharmaita, ja muodoltaan ne ovat säikeittäisistä säteittäisiin ja tähdenmuotoisiin prismoihin. Mineraali voi olla himmeä tai sillä voi olla lasin- tai silkinkiilto. Arfvedsoniitin ominaispaino on 3,44–3,45, ja sen kovuus on 5,5–6. Sen taitekertoimet ovat nα=1,652–1,699, nβ=1,660–1,705 ja nγ=1,666–1,708. Mineraali on melko harvinainen, ja se esiintyy emäksisissä magmakivimineraaleissa, joita esiintyy nefeliittisyeniitti-intruusioissa ja agpaiittisissa pegmatiiteissa sekä peralkaliinigraniiteissa, kuten Golden Horn -batoliitissa Washingtonin osavaltion Okanoganin piirikunnassa. Arfvedsoniitti löydettiin vuonna 1923 ja se nimettiin ruotsalaisen kemistin Johan August Arfwedsonin (1792–1841) mukaan. == Lähteet == == Aiheesta muualla == * Webmineral: Arfvedsonite Mineral Data Luokka:Silikaattimineraalit
Aretas IV

Aretas IV Filopatris oli nabatealaisten kuningas halliten vuodet 9 eaa. – 40. Aretas seurasi Oboda III:ta. Hänen aikanaan nabatealaiset olivat taloudellisesti ja kulttuurisesti historiansa kukoistuskaudella. Tuolloin rakennettiin useita uusia kaupunkeja ja monia vanhoja laajennettiin sekä mm. monet Petran monumentit ovat Aretaksen IV:n ajalta. Nabatealaisten vahvistuminen Aretas IV:n aikana aiheutti monia kahakoita Juudean rajalla. Yrittääkseen välttää sotatilanteen Aretas naitti tyttärensä Galilean ja Perean tetrarkille Herodes Antipaalle. Herodes Antipaksen rakastuttua velipuolensa Herodeksen vaimoon Herodiakseen, hän erosi nabatealaisesta vaimostaan. Tämän palattua isänsä luo, niin Aretas hyökkäsi vuoden 37 alussa Galileaan tuhoten Herodes Antipaan armeijan. Antipas pyysi apua keisari Tiberiukselta, joka määräsi Syyrian maaherran VitelliuksenLucius Vitellius tuomaan Aretaan Roomaan, joko vangittuna tai sitten surmattuna lähettämällä hänen katkaistu päänsä keisarille. Kuultuaan Tiberiuksen määräyksestä Aretas halusi välttää taistelua roomalaisten kanssa ja poistui omalle alueelleen. Vitelliukselta jäi keisarin käsky noudattamatta, sillä keisari Tiberius kuoli 16.3.37Josephus: Antiquities of the Jews, Book XVIII, Chapter 5 – Kivimäki, Tuomisto: Rooman keisarit, s.59. ==Raamatussa== Raamatussa Aretas IV mainitaan Toisessa kirjeessä korinttilaisille, jossa kerrotaan apostoli Paavalin karanneen korissa Damaskoksesta Aretaksen käskynhaltijan vartioidessa kaupunkia vangitakseen Paavalin2\. Kor. 11:32-33. Ensimmäinen vaihtoehto on, että kertomus on virheellinen, koska Damaskos kuului Rooman hallitsemaan alueeseen; näin ollen Apostolien tekojen kertomus samasta tilanteesta olisi uskottavampi, koska siinä juutalaiset vainosivat PaavaliaApt. 9:23-25. Toinen vaihtoehto kuitenkin on, että Aretaksen de facto -valta ulottui myös Damaskokseen, koska siellä oli paljon nabatealaisia. Aretaksella saattoi olla siis merkittävästi valtaa alueella; samoin oli esimerkiksi Aleksandrian juutalaisen etnarkin kohdalla. Apostolien tekojen maininta juutalaisista ja Toisen Korinttilaiskirjeen maininta Aretaksesta saattaa viitata siihen, että Aretas teki yhteistyötä alueen juutalaisten valtahahmojen kanssa, koska hän nabatealaisten kuninkaana saattoi vaikuttaa suoraan lähinnä nabatealaisten asioihin; tämä olisi myös mahdollinen selitys sille, miten hän saattoi puuttua juutalaisen väestöryhmän asioihin. == Lähteet == Luokka:Nabatealaisten kuninkaat Luokka:Ensimmäisellä vuosisadalla eaa. syntyneet Luokka:Vuonna 40 kuolleet
Joel Asaph Allen

Joel Asaph Allen (19. heinäkuuta 1838 Springfield, Massachusetts – 29. elokuuta 1921 Cornwall-on-Hudson, New York) oli yhdysvaltalainen eläintieteilijä ja lintutieteilijä. Hänen vanhempansa olivat Joel Allen ja Harriet Trumbull. Vuonna 1874 hän avioitui Mary Manning Clevelandin kanssa. Allen opiskeli Wilbraham Academyssa Massachusettsissa 1858–1862 ja Harvardin yliopistossa 1862–1871 Louis Agassizin ohjauksessa. Hän osallistui yhdelle Brasiliaan suuntautuneelle tutkimusmatkalle (Thayerin retkikunta) ja useisiin Yhdysvaltoihin suuntautuneille. 1873 hän johti uutta rautatielinjaa (North Pacific Railroad) kartoittavia luonnontieteilijöitä Bismarckista Pohjois- Dakotasta Yellowstoneen ja takaisin Smithsoniaan. Allen oli Harvardin yliopiston soveltavan eläintieteen museon intendentti 1867 alkaen, Boston Society of Natural Historyn matelija-, lintu- ja nisäkäsosaston intendentti 1868–1880, Amerikan luonnonhistoriallisen museon (American Museum of Natural History New Yorkissa) ensimmäinen lintu- ja nisäkäsosaston intendentti vuodesta 1885 alkaen, myöhemmin ensimmäinen lintutieteellisen osaston johtaja, ja nisäkäsosaston intendentti 1907–1921. Vuonna 1876 Allen äänestettiin Kansallisen tiedeakatemian jäseneksi. 1886 hän oli yksi ensimmäisen Audubon Societyn perustajista New Yorkissa. 1883–1891 hän oli American Ornithologists' Unionin (AOU) puheenjohtaja ja eräs yhdistyksen perustajista 1883. Indianan yliopisto myönsi hänelle kunniatohtorin arvon 1886. Hän toimi Linnaean Society of New Yorkin puheenjohtajana 1890–1897. Allenin sääntö biologiassa on nimetty hänen mukaansa. Hän muotoili säännön vuonna 1877. Allen kuvaili ja nimesi useita lintulajeja, muun muassa naamioviiriäisen (Odontophorus atrifrons).Zoonomen Hänen kunniakseen on nimetty ainakin viiksiluura (Grallaria alleni) ja suomurintamatkija (Allenia fusca).BirdLife Suomi Hänen kirjallinen tuotantonsa oli hyvin laaja ja hän julkaisi kaikkiaan yli 1 400 kirjoitusta. Nisäkkäistä hän julkaisi noin 560 ja linnuista noin 40 kirjoitusta. Hän toimitti AOU:n lehteä The Auk 1884–1912. == Teoksia == * Mammals and Winter Birds of Eastern Florida, (1871) * The American Bisons, (1876) * Monographs of North American Rodentia (yhdessä Elliott Couesin kanssa, 1877) * History of North American Pinnipedia, (1880) * Mammals of Patagonia, (1905) * The Influence of Physical Conditions in the Genesis of Species, (1905) * Ontogenetic and Other Variations in Musk-Oxen (1913). == Lähteet == * Lyhyt elämäkerta Luokka:Yhdysvaltalaiset ornitologit Luokka:Vuonna 1838 syntyneet Luokka:Vuonna 1921 kuolleet
DJ Jokke

Jouni Jouko (DJ Jokke) Helminen (8. huhtikuuta 1961 – 19. toukokuuta 2017) oli suomalainen DJ.Radio Helsinki Hän aloitti levyjen soittamisen vuonna 1979. 1980-luvun lopulla hän oli Suomen ensimmäisen danceklubin, Berlinin, vakituisia DJ:tä ja yksi niistä jotka tekivät acid house -musiikkia tunnetuksi maassa. Seuraavalla vuosikymmenellä Jokke siirtyi enemmän varsinaisen teknomusiikin pariin. Suomen ”teknon kummisedäksikin” sanottu mies soitti monissa alan tapahtumissa ja eri klubeilla (vakituisena esimerkiksi Hype- klubilla), ja hänen miksauksiaan kuultiin muun muassa Radiomafian Dancemob- ohjelmassa. DJ-uransa lisäksi Jokke toimi pitkään levykauppiaana klubimusiikkiin erikoistuneessa Street Beat -liikkeessä Helsingissä. == Lähteet == * http://www.findance.com/phpbb/viewtopic.php?t=54 * http://www.ilosaarirock.fi/2000/bandiesittelyt/transition.html === Viitteet === Luokka:Suomalaiset DJ:t Luokka:Vuonna 1961 syntyneet Luokka:Vuonna 2017 kuolleet
MMMag

MMMag (MultiMedia Magazine) oli vuoden 1998 lokakuusta vuoden 1999 marraskuuhun Suomessa ilmestynyt tietokonelehti. Lehden lopettamisen jälkeen lehden tilanneille lähetettiin MMMag:n sijaan Internet-lehteä. Tilaajat saivat kuitenkin vain yhden Internet-lehden näytenumeron, sillä kyseisen lehden irtonumero maksoi tuolloin lähes saman verran kuin verrattain edullisen MMMag:n vuositilaus. Lehti oli tiettävästi Euroopan ensimmäinen POP- periaatteella (pay only postage/maksa vain jakelukustannukset) tuotettu PC-, internet- ja multimedialehti. ==Aiheesta muualla== * Ilmoitus lehden ilmestymisen loppumisesta lehden www-sivustolla. Luokka:Tietotekniikkalehdet
Meidän poikamme merellä

Meidän poikamme merellä on vuonna 1933 ensi-iltaan tullut Erkki Karun ohjaama suomalainen elokuva, joka on ensimmäinen Suomessa tehty musikaalielokuva. Se on puolidokumentaarinen elokuva, joka seuraa laivaston päivärutiineja sekä esittelee yleisölle Merivoimien uudet panssarilaivat ja sukellusveneet. Elokuvan pääosissa ovat Georg Malmstén ja Kati Aspelin. Siinä kuullaan muun muassa Malmsténin suosituimpiin levytyksiin kuuluva valssi "Leila". Meidän poikamme merellä on vuonna 1929 valmistuneen elokuvan Meidän poikamme itsenäinen jatko-osa. Trilogian seuraava osa Meidän poikamme ilmassa – me maassa valmistui 1934. Elokuvaa kuvattiin muun muassa Helsingin Merikasarmilla, Tammisaaressa, tykkivene Uudellamaalla, panssarilaiva Väinämöisellä, sukellusvene Iku-Tursolla sekä koululaiva Suomen Joutsenella. Sisäkuvaukset on tehty Helsingissä Vironkadun studiolla. Kesällä 1932 tehdyt kuvaukset kytkeytyvät vuotta myöhemmin paljastuneeseen suureen vakoilujuttuun, sillä kuvauksissa olivat mukana yleisesikuntaupseeri Vilho Pentikäinen ja ”johtaja Heinosena” hänen seurassaan kulkenut Einar Vähä, jotka olivat Neuvostoliiton värväämiä vakoojia. ==Näyttelijät== == Lähteet == == Aiheesta muualla == * "Meidän poikamme merellä". Uusi kotimainen täysäänielokuva, Helsingin Sanomat Viikkoliite, 12.02.1933, nro 7, s. 3, Kansalliskirjaston digitaaliset aineistot Luokka:Suomalaiset musiikkielokuvat Luokka:Vuoden 1933 suomalaiset elokuvat Luokka:Suomalaiset mustavalkoelokuvat Luokka:Erkki Karun ohjaamat elokuvat
Yogi Berra

thumb|Yogi Berra Lawrence Peter ”Yogi” Berra (12. toukokuuta 1925 – 22. syyskuuta 2015) oli yhdysvaltalainen baseballpelaaja. Hän syntyi St. Louisissa, Missourissa, italialaisten Pietro ja Paulina Berran poikana. Yleiseen käyttöön levinneen Yogi-lempinimensä Berra sai nuoruusvuosinaan ystävältään Jack Maguirelta, jonka mielestä hän muistutti joogaajaa () istuessaan käsivarret ja jalat ristissä lyöntivuoroa odottaessaan tai hävittyä ottelua surressaan. Berra tuli tunnetuksi taidokkaana siepparina. Hän pelasi MLB-tasolla vuosina 1946–1965; vuoteen 1963 joukkueena oli New York Yankees, ja lyhyen tauon jälkeen hän pelasi hetken New York Metsissä. Hän oli toisen maailmansodan veteraani. Berra työskenteli peliuralta vetäydyttyään valmentajana. Hänet nimettiin Baseball Hall of Fameen vuonna 1972. Berra tuli tunnetuksi myös oivaltavista ja elämänviisautta heijastavista kommenteistaan ja aforismeistaan. Piirroshahmo Jogi-karhun () nimi on väännetty Yogi Berrasta. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Amerikanitalialaiset Luokka:Vuonna 1925 syntyneet Luokka:Vuonna 2015 kuolleet
Auvers-sur-Oise

Auvers-sur-Oise on kunta Ranskassa, 30 kilometriä Pariisista Val-d'Oisen departementissa. Kunta on osa Pariisin metropolialuetta. Kunta on saanut nimensä Oisejoesta, joka virtaa sen halki. Kunnassa on arviolta 6 894 asukasta (vuonna 2013) ja sen pinta-ala on 12,69 neliökilometriä. Auvers-sur-Oisessa ovat maalanneet useat taiteilijat, esimerkiksi Charles-François Daubigny, Paul Cézanne, Jean-Baptiste Camille Corot, Camille Pissarro ja Vincent van Gogh. Tiedosto:Vue de l'avant du château d'Auvers.JPG|Auvers-sur-Oisen impressionismimuseo Tiedosto:Auberge ravoux auvers-sur-oise.jpg|Auvers-sur- Oisen Vincent van Goghin talo Tiedosto:L'église d'Auvers-sur-Oise.jpg|Vincent van Goghin maalaus Auvers-sur-Oisen kirkosta == Lähteet == == Aiheesta muualla == * Auvers-sur-Oisen sivut * Auvers Jazz -festivaalin sivut Luokka:Val-d’Oisen kunnat
Karlsruhen päärautatieasema

Karlsruhen päärautatieasema () on rautatieasema Karlsruhen keskustassa Saksassa. Asema on luokiteltu ensimmäiseen kategoriaan Saksan rautatieasemien luokitusjärjestelmässä, koska se on tärkeä risteysasema. Ensimmäinen asema, joka avattiin 1843, sijaitsi puoli kilometriä etelään kaupungin torilta Mannheimin ja Baselin välisen linjan varrella. Asemalla oli kaksi laituria, joiden kautta kulkeneet raiteet oli mitoitettu 1600 millimetrin raideleveydelle, mutta jotka myöhemmin muutettiin yleiseurooppalaiseen 1435 millimetriin. Vuosien kuluessa liikenteen määrä kasvoi ja asema alkoi käydä pieneksi. Uusi asema avattiin lokakuussa 1913 kilometrin verran etelään entisestä. Asema kärsi pieniä vaurioita toisessa maailmansodassa. Se modernisoitiin 1990-luvulla samalla, kun Karlsruhen duoraitiotieverkosto valmistui. Nykyään asemalla pysähtyy noin 150 kaukojunaa päivässä. == Aiheesta muualla == *Bahnhof.de Luokka:Saksan rautatieliikennepaikat Luokka:Karlsruhe
Florentin Granholm

Gustaf Florentin Granholm (9. kesäkuuta 1836 Helsinki – 29. heinäkuuta 1922 Helsinki) oli suomalainen arkkitehti.Ylioppilasmatrikkeli 1853–1899 Granholmin vanhemmat olivat kojeseppä Erik Gustaf Granholm ja Eva Elisabet Forss. Granholm pääsi ylioppilaaksi 1855. Hänet otettiin seuraavana vuonna oppilaaksi Yleisten rakennusten intendentinkonttoriin. Granholm oli viimeinen intendentinkonttorin oppilas. Hän valmistui arkkitehdiksi Pariisin École des Beaux-Artsista vuonna 1863 ja jatkoi seuraavana vuonna opintoja vielä Münchenin teknillisessä korkeakoulussa. Granholm nimitettiin vuonna 1865 ylimääräiseksi arkkitehdiksi Yleistenrakennusten ylihallitukseen, joksi Intendentinkonttorin nimi oli samana vuonna muuttunut. Hän toimi vuosina 1865–1909 ylihallituksen eri tehtävissä, muun muassa Uudenmaan läänin lääninarkkitehtina vuodet 1875–1884. Hän suunnitteli Helsinkiin useita rakennuksia.Otavan Iso tietosanakirja, Otava 1968, osa 3, p. 118 Granholm sai valtioneuvoksen arvonimen 1907. Hän oli naimisissa vuodesta 1865 Elise Sofia Källströmin (k. 1907) kanssa. == Granholmin suunnittelemia rakennuksia == * Oulun Lyseon lukion laajennus yhdessä Axel Hampus Dalströmin kanssa, 1875 * Svenska Lyceum i Åbo, Puutarhakatu 5 Turku, 1888 * Mustasaaren toimintakeskus, Helsinki, 1888 * Bengtskärin majakka, 1906 == Lähteet == == Kirjallisuutta== *Raustela, Lasse: Florentin Granholmin kivipalatsi – Florentin Granholms stenpalats 1896–1996. Fastighets Ab Lönnrotsgatan 3 Kiinteistö Oy, Helsinki 1996. ==Aiheesta muualla== * Luokka:Suomalaiset arkkitehdit Luokka:Vuonna 1836 syntyneet Luokka:Vuonna 1922 kuolleet
Wärtsilä Vasa 24

Wärtsilä Vasa 24 on Wärtsilän ensimmäinen itse suunnittelema laivojen voimanlähteeksi tarkoitettu dieselmoottorimalli. Mallin tuotanto alkoi 1961 nimellä Wärtsilä Vasa 14T. Luku tarkoitti yhden sylinterin iskutilavuutta litroina. Myöhemmin mallinimi muutettiin vastaamaan merimoottorien mallimerkinnöissä yleisesti vallalla olevaa käytäntöä, jossa luku tarkoittaa sylinterin halkaisijaa senttimetreinä. Myöhemmin tulivat TK- ja TS-versiot, joissa mallia oli paranneltu mm. lisäämällä siihen turboahdin. Valmistuksessa oli ainakin 6- ja 8-sylinteriset rivimoottorimallit. Kaikki Wärtsilä Vasa 24 -moottorit valmistettiin nimensä mukaisesti Vaasassa, jossa oli valmistettu aikaisemmin lisenssillä melko saman kokoisia ruotsalaisia NOHAB 25 -moottoreita. Vasa 24:n teknisissä yksityiskohdissa onkin monia yhteneväisyyksiä NOHAB:in kanssa. Verrattuna myöhempiin Wärtsilän moottoreihin, Vasa 24:ssä on erikoista se että raamilaakerien alaosat on integroitu valettuun öljypohjaan. Sylinterikansissa on vain yksi imu- ja yksi pakoventtiili sylinteriä kohden. Kannet on kiinnitetty viidellä ruuvilla, kun myöhemmissä malleissa niitä oli vain neljä kantta kohden. Nokka-akseli on täysmittainen, kun myöhemmissä malleissa se koostuu paloista. Mallin korvasi 1970-luvulla esitelty Wärtsilä Vasa 22. Luokka:Laivamoottorit Luokka:Wärtsilä
Gradius 2

Gradius 2 (tunnettu myös nimellä Nemesis 2) on Konamin kehittämä ja julkaisema ampumapeli, joka julkaistiin vuonna MSX:lle. Peli on jatkoa Gradiukselle Pelistä on julkaistu uusintaversio Sharp X68000:lle nimellä Nemesis '90 Kai. == Aiheesta muualla == * * * Luokka:Vuoden 1987 videopelit Luokka:Shoot 'em up -pelit Luokka:MSX-pelit Luokka:Sharp X68000 -pelit Luokka:Konami
Timo Nieminen (koripallovalmentaja)

Timo Nieminen (s. 29. lokakuuta 1966Fiba Europe )on suomalainen koripallovalmentaja, joka toimi kaudella 2008–09 Korisliigaa pelaavien Forssan Koripoikien päävalmentajana. Tällä hetkellä Nieminen toimii PuHu Junioreiden valmennuspäällikkönä. Hän on valmentanut urallaan SM-sarjassa Koripoikien lisäksi Uudenkaupungin Korihaita, Kouvolan Kouvoja sekä Pekka Salmisen apuna Torpan Poikia. Lisäksi hän on valmentanut naisten 1. divisioonassa pelannutta Helsingin NMKY:tä. Hänet on valittu kerran SM-sarjan vuoden valmentajaksi 1993-1994 hänen valmennettuaan FoKoPon SM-pronssille ja kerran Eurobasketin valitsemana vuoden divisioonavalmentajaksihttp://www.topo.fi/uutinen.php?newsid=273 2004-2005 Torpan Poikien noustua SM-liigaan. Kaudella 2007–08 Nieminen valmensi Forssan Koripojat I-divisioonan voittoon ja suoraan nousuun Korisliigaan. Timo Niemisen veli Tapio Nieminen on pelannut koripalloa pääsarjassa ja he molemmat edustivat Forssan Koripoikia pronssimitaliin päättyneellä kaudella 1993-1994. Timo Nieminen on koripallovalmentamisen lisäksi toiminut matematiikan ja liikunnan opettajana Arkadian yhteislyseossa, Klaukkalassa. == Saavutukset == *SM-hopeaahttp://www.kouvot.fi/main.site?action=siteupdate/view&id;=22 (Kouvot) 1997 *SM-pronssia (Forssan Koripojat) 1994 == Lähteet == Luokka:Suomalaiset koripallovalmentajat Luokka:Vuonna 1966 syntyneet Luokka:Elävät henkilöt Luokka:Suomalaiset opettajat
Gelendžik

Gelendžik () on noin 76 830 asukkaan (2018) kaupunki Venäjällä Mustanmeren koillisrannalla Novorossijskin ja Tuapsen välissä Krasnodarin aluepiirissä. Kahden niemen suojaama Gelendžikin poukama on yksi harvoista luonnonsatamista Mustanmeren koillisrannikolla. Kaupunki suosittu kotimaanlomailun kohde. thumb|230px|left|Gelendžikin lahti ja kaupunkia == Historia == Alueella on ollut asutusta pitkään. Nuoremmalta kivikaudelta on muistomerkkinä dolmeneja, eli megaliittikulttuurin hautamuistomerkkejä ja niiden raunioita. Kantaväestöä olivat kaukasialaiskansoihin kuuluvat adygit. Kaupungin nimi juontuu adyginkielisestä sanasta хъулъыжъый, joka tarkoittaa 'pientä laidunta' tai 'pientä ketoa'. Gelendžikin poukamassa oli jo 300-luvulla eaa. Torikos-niminen kreikkalainen siirtokunta. Roomalaiset tunsivat paikan nimellä Pagrae, Bysantin aikana kaupunki tunnettiin nimillä Pagra ja Jeptala. Kansainvaellusajalla hunnit ja skyytit hävittivät kaupungin. Keskiajalla Genova piti paikalla Maurolaca-nimistä kauppasatamaa. Osmanien vallan aikana seudulla käytiin kulta- sekä orjakauppaa. Tšerkessinaiset olivat ilmeisen haluttua kauppatavaraa seraljeihin. Adrianopolin sopimus vuonna 1829 antoi alueen Venäjälle, joka perusti paikalle Gelendžikin linnoituksen. Näihin aikoihin paikassa vaikutti muun muassa kuuluisa venäläinen kirjailija Mihail Lermontov. Krimin sota johti linnoituksen hävitykseen, mutta kasakat saivat kylän uudelleen haltuunsa. == Elinkeinoelämä == Gelendžikin pääelinkeinoksi ovat nousseet matkailu ja kylpylät, joista ensimmäinen on perustettu jo 1901. Gelendžikissä on myös merkittävä merentutkimuksen keskittymä. Neuvostovallan aikana kylpylöitä rakennettiin lisää, ja kaupunkia käytettiin muun muassa kesäiseen virkistystoimintaan. Kaupunkiin on rakennettu myös köysiratoja suurien korkeuserojen vuoksi. Keskellä viininviljelyaluetta sijaitsevat Gelendžikin viinitarhat ovat kuuluisia laadukkaista viineistään. ==Lähteet== Luokka:Krasnodarin aluepiirin kaupungit
Nikolai Haritonov

Nikolai Mihailovitš Haritonov (; s. 30. lokakuuta 1948) on venäläinen poliitikko. Hän on entinen Venäjän agraaripuolueen jäsen ja Venäjän federaation kommunistinen puolueen ryhmässä Venäjän duumassa. Haritonov opiskeli Novosibirskissä maatalousinstituutissa ja työskenteli agronomina 1972–1994 ja johti sovhoosia Novosibirskin alueella. Hänet valittiin 1990 Venäjän sosialistisen federatiivisen neuvostotasavallan kansanedustajaksi. Hän oli perustamassa Agraaripuoluetta ja hänet valittiin Mihail Lapšinin varapuhemieheksi. Lapšin ei itse päässyt duumaan 1995, joten Haritonov johti agraariryhmää. Haritonov tuki kommunistien ehdokasta Gennadi Zjuganovia vuoden 1996 presidentinvaaleissa. Hänet valittiin myös kolmanteen duumaan 1999. Haritonov riitautui Lapšinin kanssa ennen vuoden 1999 vaaleja Agraaripuolueen lähdettyä yhteistyöhän entisen pääministeri Jevgeni Primakovin Isänmaa – Koko Venäjän -puolueen kanssa, jolloin Haritonovin kannattajat liittyivät kommunistien riveihin. Vaalien jälkeen Haritonovin kannattajat ja kommunistit muodostivat duumassa "agroteollisen ryhmän", jotka Haritonov johti. Haritonov valittiin 2004 kommunistien presidenttiehdokkaaksi hänen voittaessaan äänestyksessä jopa Zjuganovin ja hän sijoittui toiseksi saaden 9,4 miljoonaa ääntä (13,7 %). Venäjän federaation kommunistinen puolue asetti Haritonovin ehdolle Venäjän vuoden 2024 presidentinvaaleihin.https://www.mk.ru/politics/2023/12/23/v-boy-idut-stariki- pochemu-kprf-vydvinula-v-prezidenty-75letnego-nikolaya-kharitonova.html ==Näkemyksiä== Vuonna 2017 Haritonov kannatti Josif Stalinin oppeja reaalitalouden kehittämiseksi.https://www.rline.tv/news/2017-07-27-nikolay- kharitonov-u-stalina-nado-uchitsya-kak-podnimat-ekonomiku/ ==Lähteet== Luokka:Venäläiset poliitikot Luokka:Vuonna 1948 syntyneet Luokka:Elävät henkilöt
Miriam McDonald

Miriam McDonald (s. 26. heinäkuuta 1987 Ontario, Kanada) on kanadalainen näyttelijä, joka on näytellyt Emma Nelsonina kanadalaisessa draamasarjassa Degrassi: The Next Generation. Hän on näytellyt Emma Nelsonia vuodesta 2001, mutta aloittanut näyttelijänuransa sarjassa System Crash vuonna 1999. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1987 syntyneet Luokka:Elävät henkilöt
Matjaž Debelak

Matjaž Debelak (s. 27. elokuuta 1965 Braslovče) on slovenialainen mäkihyppääjä, joka aktiiviaikoinaan edusti Jugoslaviaa. 1988 Calgaryn talviolympialaisissa Debelak saavutti joukkuemäestä hopeaa sekä henkilökohtaisesta suurmäen kilpailusta pronssia. MM-kisoissa hän oli henkilökohtaisessa kilpailussa parhaimmillaan kuudes, 1989 Lahdessa normaalimäessä. Debelakin paras maailmancupin osakilpailusijoitus oli viides, jonka hän saavutti kahdesti. Kokonaiskilpailussa hän oli parhaimmillaan 20:s, kaudella 1987–1988. Debelak lopetti uransa kauteen 1989–1990. Debelak valittiin Slovenian vuoden miesurheilijaksi 1988 Društvo športnih novinarjev Slovenije Viitattu 26.6.2008 . == Lähteet == * === Viitteet === Luokka:Jugoslavialaiset mäkihyppääjät Luokka:Slovenialaiset mäkihyppääjät Luokka:Jugoslavialaiset olympiamitalistit Luokka:Vuonna 1965 syntyneet Luokka:Elävät henkilöt
Alexander Wetmore

Frank Alexander Wetmore (18. kesäkuuta 1886 North Freedom, Wisconsin – 7. joulukuuta 1978 Glen Echo, Maryland) oli yhdysvaltalainen lintutieteilijä ja paleontologi. Hänen vanhempansa olivat maalaislääkäri Nelson Franklin Wetmore ja Emma Amelia (Woodworth) Wetmore. Wetmore opiskeli ensin Kansasin yliopistossa ja myöhemmin George Washingtonin yliopistossa, jossa hän suoritti tohtorin tutkinnon 1920. Väitöskirjan nimi oli The Birds of Porto Rico. Vuosina 1905-1908 hän toimi assistenttina Kansasin yliopiston luonnonhistoriallisessa museossa ja 1909 assistenttina Denverin luonnonhistoriallisessa museossa. 1910 hän meni liittovaltion palvelukseen ja toimi tutkijana maatalousosastolla (Biological Survey of the Department of Agriculture). 1915 hän julkaisi tutkimuksen vesilintujen metsästyksestä, jossa hän havaitsi lyijyhaulien syömisen johtavan linnun kuolemaan. Paleontologian alalla hän tutki fossiilisia lintuja Palaeochenoides miocaenus ja Nesotrochis debooyi. Wetmore avioitui Fay Hollowayn kanssa 1912. Heillä oli tytär, Margaret Fenwick Harlan. Fay kuoli vuonna 1953 ja Wetmore avioitui sittemmin Annie Beatrice (Bea) Thielenin kanssa.Muistokirjoitus 1925 Wetmore sai apulaissihteerin viran Smithsonian-instituutista, toimien sihteerinä 1945-1952. Vuonna 1939 hänet äänestettiin Royal Australasian Ornithologists Unionin kirjeenvaihtajajäseneksi. 1959 hänelle myönnettiin American Ornithologists' Unionin (AOU) kunniamerkki William-Brewster-mitali ja 1972 saman yhdistyksen Elliott-Coues-mitali. Hän kirjoitti teoksen A Systematic Classification for the Birds of the World (1930, parannetut versiot 1951 ja 1960). Tämä Wetmoren Sääntö saavutti laajan hyväksynnän ja oli yleisessä käytössä 1900-luvun loppupuolelle saakka. Wetmore nimesi useita lintulajeja, muun muassa panamanviiriäisen (Odontophorus dialeucos).Zoonomen Kaikkiaan hän kuvaili 189 fossiilista lintulajia ja -alalajia, enimmäkseen Pohjois- Amerikasta. Useita lintuja on nimetty hänen kunniakseen, kuten esihistoriallinen suku Alexornis, venezuelanluhtakana (Rallus wetmorei), oranssikurkkutangara (Wetmorethraupis sterrhopteron) ja naamiovuoritangara (Buthraupis wetmorei).BirdLife Suomi == Teoksia == * The relationship of the fossil bird Palaeochenoides miocaenus (1917, Journal of Geology 25(6)) * Birds of Haiti and the Dominican Republic (1931) * The Book of Birds (1932) * A check-list of the fossil birds of North America (1940), Washington * A Checklist of the Fossil and Prehistoric Birds of North America and the West Indies (1940, 1956) * Song and Garden Birds of North America (1964) * The Birds of the Republic of Panamá (1965) * Water Prey and Game Birds of North America (1965) * The Birds of Panama, 4 osaa (1968). == Lähteet == Luokka:Yhdysvaltalaiset ornitologit Luokka:Vuonna 1886 syntyneet Luokka:Vuonna 1978 kuolleet
Jukka Ristimäki

thumb|300px|Kesällä 2007 ottelussa Manse PP – KaMa Jukka Ristimäki (s. 28. maaliskuuta 1980 Kankaanpää)http://www.pesis.fi/@Bin/4367672/Ristim%C3%A4ki+Jukka.xls on suomalainen pesäpalloilija, joka pelasi kaudella 2010 Ulvilan Pesä-Veikoissa. Hän pelaa ulkokentällä polttolinjassa ja sisäpelissä vaihtajana. Kaudella 2007 Ristimäki edusti Kankaanpään Mailaa. Hän löi seitsemän ja toi 14 juoksua 14 runkosarjaottelussa. Kaudeksi 2009 hän siirtyi Hyvinkään Tahkoon ja kaudeksi 2010 Ulvilan Pesä-Veikkoihin. Ristimäestä käytetään lempinimeä ”Risti”. Ammatiltaan hän on sähkösuunnittelija. == Tilastoja == **Kausi** **Joukkue** **Sarjataso** **Ottelut** **K** **L** **T** **KL** 2000 Kankaanpään Maila Superpesis 24 1 8 12 68 2001 Kankaanpään Maila Superpesis 28 0 7 7 63 2002 Kankaanpään Maila Superpesis 29 0 8 3 76 2003 Kankaanpään Maila Ykköspesis 22 0 3 24 95 2004 Vimpelin Veto Superpesis 28 1 8 20 88 2005 Vimpelin Veto Superpesis 18 1 5 2 39 2006 Kankaanpään Maila Ykköspesis 22 2 12 20 108 2007 Kankaanpään Maila Ykköspesis 14 0 7 21 71 2008 Kankaanpään Maila Ykköspesis 22 1 11 29 108 2009 Hyvinkään Tahko Superpesis 24 1 9 11 64 2010 Ulvilan Pesä- Veikot Superpesis 25 1 1 11 91 2011 Manse PP Suomensarja 14 2 12 24 95 2012 Alajärven Ankkurit Superpesis 19 1 10 9 91 == Lähteet == Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt
Dave Keon

pienoiskuva David Michael "Dave" Keon (s. 22. maaliskuuta 1940) on kanadalainen jääkiekkoilija. Hän pelasi ammattilaistasolla vuosina 1960–1982 tärkeimpänä joukkueenaan Toronto Maple Leafs. Keonille on myönnetty muun muassa Calder Memorial Trophy vuonna 1961, kaksi Lady Byng Memorial Trophya vuosina 1962 ja 1963, Conn Smythe Trophy vuonna 1967 sekä kaksi Paul Deneau Trophya vuosina 1977 ja 1978. Keon valittiin Torontossa sijaitsevaan Hockey Hall of Fameen vuonna 1986. == Katso myös == * The Hockey Newsin luettelo 100 parhaasta NHL-pelaajasta Luokka:Kanadalaiset jääkiekkoilijat Luokka:Hockey Hall of Fame Luokka:Calder Memorial Trophy -voittajat Luokka:Lady Byng Memorial Trophy -voittajat Luokka:Conn Smythe Trophy -voittajat Luokka:Vuonna 1940 syntyneet Luokka:Elävät henkilöt
The Cheetah Girls 2

The Cheetah Girls 2 on jatkoa Disney Channelin elokuvalle The Cheetah Girls. Pääosissa nähdään jälleen Raven-Symoné, Adrienne Bailon, Sabrina Bryan ja Kiely Williams. == Näyttelijät == == Soundtrack == == Aiheesta muualla == * Cheetah girls myspace - sivusto Luokka:Disney Channelin elokuvat Luokka:Yhdysvaltalaiset elokuvamusikaalit Luokka:Kenny Ortegan ohjaamat elokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset nuortenelokuvat
Reinhard Hess

Reinhard Hess (13. kesäkuuta 1945, Lauscha – 24. joulukuuta 2007, Bad Berka) oli saksalainen mäkihyppyvalmentaja. Hess valmensi Saksan maajoukkuetta vuosina 1993–2003. Tuona aikana Saksa saavutti kolme olympiakultaa ja seitsemän maailmanmestaruutta. Hess kuoli syöpään jouluaattona 2007. == Aiheesta muualla == * Iltalehti: Saksan mäkivalmentaja Hess kuollut 26.12.2007 14:56 * Artikkeli FAZ.net-sivustolla (saksaksi) Luokka:Saksalaiset mäkihyppyvalmentajat Luokka:Vuonna 1945 syntyneet Luokka:Vuonna 2007 kuolleet
Karja-aura

Karja-aura, virallisesti esteenraivaaja, on linja-ajoon rakennetuissa höyryvetureissa oleva aurarakenne. Karja-auran rakenne on avoin. Se muodostuu ala- ja yläreunojen vaakasuuntaisesta kehyksestä, jotka on yhdistetty vahvoilla terästangoilla. Joissakin rakenteissa on lisäksi paksut teräslevyt sivustoja vahvistamassa. Rakennelmaa käytettiin erityisesti silloin, kun rataosuudet kulkivat metsäisten seutujen halki. Auran tarkoituksena oli siirtää radalle mahdollisesti kaatuneet pienehköt puut ja muut vastaavat esteet sivuun ja estää niitä joutumasta koneistoon. Myös radalle harhaantuneet kotieläimet tai suurempi riista, esimerkiksi peurat, olisivat voineet aiheuttaa pahojakin vaurioita osuessaan suoraan veturiin. Karja-aura esti vahingot; se itsessään saattoi kylläkin vaurioitua törmäyksessä. Diesel- ja sähkövetureissa karja-auraa ei yleensä ole. Järjestelyhöyryvetureissa se korvattiin vaihtotyössä hyödyllisellä astinlaudalla. Luokka:Rautatietekniikka Luokka:Höyryveturit
Franz Kutschera

Franz Kutschera (22. helmikuuta 1904 Oberwaltersdorf, Itävalta – 1. helmikuuta 1944 Varsova, Puola) oli SS-kenraali (SS-Brigadeführer) ja Kärntenin alueen Gauleiter. Hän toimi Varsovan SS- ja poliisijohtajana, jolloin Puolan kotiarmeija ja Puolan pakolaishallitus tuomitsivat hänet kuolemaan. Kutschera oli laivapoikana vuosina 1918–1919 Itävalta-Unkarin laivastossa. Myöhemmin hänestä tuli puutarhuri. 1920-luvulla hän asui Tšekkoslovakiassa. Hän liittyi NSDAP:hen vuonna 1930 ja SS:ään seuraavana vuonna. Vuodesta 1935 aina maaliskuuhun 1938 saakka Kutschera oli 90. Kärntenin SS-osaston jäsen, joka hänen kuolemansa jälkeen tunnettiin Kutscherana. Anschlussin aikana hän oli vähän aikaa (helmi-toukokuussa 1938) Kärntenin vara-Gauleiter ja Gauleiter vuosina 1940–1941. Hänestä tuli myös valtiopäivien jäsen ja vuonna 1939 kunniatuomari. Kutschera nimitettiin SS-kenraalimajuriksi vuonna 1940 ja 1942 poliisin kenraalimajuriksi. Hän keskittyi partisaanitoiminnan eli bandiittien, kuten saksalaiset heitä kutsuivat, kukistamiseen. Hänestä tuli SS- ja poliisijohtaja vuonna 1943 ensin Mogilevin alueelle ja myöhemmin syyskuussa 1943 Varsovan poliisijohtaja. Virassaan hän pysyi kuolemaansa asti 1. helmikuuta vuonna 1944. Kutschera tuomittiin salaisessa Puolan pakolaishallituksen järjestämässä sotaoikeuden istunnossa kuolemaan. Syytteiden mukaan Kutschera oli syyllinen rikoksiin Puolan kansaa vastaan ja siviilien joukkomurhiin Varsovassa. Oikeuden päätös toteutettiin salaisella Puolan kotiarmeijan operaatioilla nimeltä Operaatio Kutschera. Puolalaiset kotiarmeijan sotilaat tappoivat hänet Varsovan SS-päämajan edessä helmikuussa 1944. Luokka:NSDAP:n aluejohtajat Luokka:Sotarikoksista teloitetut Luokka:SS- kenraalit Luokka:Vuonna 1904 syntyneet Luokka:Vuonna 1944 kuolleet
Rolf Wolfshohl

Rolf Wolfshohl (27. joulukuuta 1938 – 18. syyskuuta 2024) oli saksalainen kilpapyöräilijä. Hän voitti vuonna 1965 Espanjan ympäriajon, vuosina 1960, 1961 ja 1963 cyclocrossin maailmanmestaruuskilpailut sekä vuonna 1968 Pariisi–Nizza-ajon. Wolfshohl oli vuoden 1967 Ranskan ympäriajossa 15. etapin ykkönen ja sijoittui vuonna 1968 kokonaiskilpailun kuudenneksi. == Lähteet == Luokka:Saksalaiset maantiepyöräilijät Luokka:Saksalaiset cyclocross- pyöräilijät Luokka:Vuonna 1938 syntyneet Luokka:Vuonna 2024 kuolleet
Junininuikku

Junininuikku eli juninjärvenuikku, aikaisemmalta nimeltään isohopeauikku (Podiceps taczanowskii) on silkkiuikkuihin kuuluva uikkulintu. Se on nimetty lintutieteilijä Władysław Taczanowskin mukaan, joka kirjoitti muun muassa kirjan Ornithology of Peru vuosina 1884–1886. Junininuikku on erittäin uhanalainen lintu, ja niitä on jäljellä alle 500 yksilöä. Populaatio on luultavasti pienentynyt pääosin epävakaiden olosuhteiden seurauksena. == Ulkonäkö ja koko == Junininuikku on mustavalkoinen pitkäkaulainen 35 senttiä pitkä uikku, jolla on musta päälaki, niska, selkä ja siivet. Valkoista linnulla on päävärinä kurkussa, kaulassa ja vatsassa. Linnun silmän iiris on punainen. == Levinneisyys == Lajia on nähty ainoastaan Juninjärvellä, Perun keskiosassa, mikä onkin ainut paikka missä junininuikku elää. Juninjärvi sijaitsee 4 080 metrin korkeudessa, mikä voi olla syynä juninuikun esiintymiseen juuri siellä. Vuonna 1963 lajia havaittiin luultavasti yli 1 000 yksilöä, mutta vuoteen 1993 mennessä määrä oli laskenut 50 yksilöön. Nyttemmin kanta on elpynyt 100–300 yksilöön. == Lisääntyminen ja ravinto == Junininuikku syö ravinnokseen kaloja ja selkärangattomien toukkia ja täysikasvuisia aikuisia. Pesä on rakennettu ruo’oista kelluvaksi lautaksi, tyypillisessä pesässä on kaksi munaa. == Lähteet == Luokka:Uikkulinnut Luokka:Uhanalaiset linnut
Zwoleń

Zwoleń on Masovian voivodikuntaan kuuluva kaupunki Kaakkois-Puolassa. Se sijaitsee noin 30 kilometriä Radomista itään. Kaupungin pinta-ala on 15,78 neliökilometriä ja asukkaita on noin 8 048 (vuonna 2009), joten sen väestötiheys on 510,01 asukasta neliökilometrillä. Kaupunki perustettiin vuonna 1425. Kaupungin nykyinen johtaja on Bogusław Jaworska. == Lähteet == == Aiheesta muualla == * Kaupungin kotisivut Luokka:Masovian voivodikunnan kaupungit
Bernardo Ruiz

Bernardo Ruiz Navarrete (s. 8. tammikuuta 1925) on espanjalainen maantiepyöräilijä. Hänet muistetaan maailmalla vuoden 1948 Espanjan ympäriajon voittajana. Ruiz voitti Katalonian ympäriajon vuonna 1945. Hän saavutti menestystä myös Ranskan ympäriajossa, jonka kokonaiskilpailussa hän parhaimmillaan saavutti kolmannen sijan vuonna 1952. Luokka:Espanjalaiset maantiepyöräilijät Luokka:Yli satavuotiaiksi eläneet espanjalaiset Luokka:Vuonna 1925 syntyneet Luokka:Elävät henkilöt
Resistance

Resistance voi tarkoittaa: == Viihde == === Musiikki === * Resistance, Burning Spearin albumi vuodelta 1986 * Resistance, Mika Nakashiman albumi vuodelta 2002 * Resistance, Alove for Enemiesin albumi vuodelta 2006 * The Resistance, Musen albumi vuodelta 2009 ** Resistance, albumin nimikkokappale * Resistance, Winds of Plaguen albumi vuodelta 2013 * "Resistance", japanilaisen yhtyeen High and Mighty Colorin kappale * "Resistance", Soulflyn kappale albumilta Enslaved * Resistance Records, white power -levy-yhtiö === Pelit === * Resistance: Fall of Man, PlayStation 3 -peli ** Resistance 2, Resistance- pelisarjan toinen osa ** Resistance 3, Resistance-pelisarjan kolmas osa ** Resistance: Retribution, PlayStation Portable -peli ** Resistance: Burning Skies, PlayStation Vita -peli * Operation Flashpoint: Resistance, lisäosa peliin Operation Flashpoint === Elokuvat ja televisio === * Resistance, vuonna 2003 ensi-iltansa saanut sotaelokuva * Resistance, vuonna 2011 ensi-iltansa saanut sotaelokuva * Resistance, vuoden 2019 televisiosarja * Resistance, vuonna 2020 ensi-iltansa saanut sotaelokuva == Muut == ;Britannian kuninkaallinen laivasto * HMS Resistance (1782), Roebuck-luokan 44-tykkinen viidennen luokan alus * HMS Resistance (1801), Aigle-luokan 36-tykkinen viidennen luokan alus * HMS Resistance (1805), Lively-luokan 38-tykkinen viidennen luokan alus * HMS Resistance (1861), Defence-luokan panssarifregatti
Angelo Conterno

Angelo Conterno (13. maaliskuuta 1925 Torino – 1. joulukuuta 2007http://www.cyclinghalloffame.com/riders/rider_bio.asp?rider_id=284 ) oli italialainen maantiepyöräilijä. Hänestä tuli maansa ensimmäinen Espanjan ympäriajon voittaja vuonna 1956, jolloin hän voitti kokonaiskilpailun lisäksi kilpailun toisen etapin. Conternon muiden saavutusten joukossa ovat etappivoitot Italian ympäriajossa vuosina 1952, 1954 ja 1955. Hän voitti vuonna 1959 Züri-Metzgeten. == Lähteet == Luokka:Italialaiset maantiepyöräilijät Luokka:Vuonna 1925 syntyneet Luokka:Vuonna 2007 kuolleet
Kanadan Grand Prix 1983

Kanadan Grand Prix 1983 oli Formula 1 -sarjan osakilpailu, joka ajettiin Circuit Gilles Villeneuven radalla 12. kesäkuuta 1983. Kilpailun voitti paalupaikalta lähtenyt René Arnoux. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 28 René Arnoux Ferrari 70 1:48:31.838 1 9 2 16 Eddie Cheever Renault 70 + 42.029 6 6 3 27 Patrick Tambay Ferrari 70 + 52.610 4 4 4 1 Keke Rosberg Williams-Ford 70 + 1:17.048 9 3 5 15 Alain Prost Renault 69 + 1 krs. 2 2 6 7 John Watson McLaren-Ford 69 + 1 krs. 20 1 7 30 Thierry Boutsen Arrows-Ford 69 + 1 krs. 15 8 3 Michele Alboreto Tyrrell-Ford 68 + 2 krs. 17 9 9 Manfred Winkelhock ATS-BMW 67 + 3 krs. 7 10 23 Mauro Baldi Alfa Romeo 67 + 3 krs. 26 DSQ 4 Danny Sullivan Tyrrell- Ford 68 Hylättiin 22 Kesk. 6 Riccardo Patrese Brabham-BMW 56 Vaihdelaatikko 5 Kesk. 35 Derek Warwick Toleman-Hart 47 Turbo 12 Kesk. 36 Bruno Giacomelli Toleman-Hart 43 Moottori 10 Kesk. 12 Nigel Mansell Lotus-Ford 43 - 18 Kesk. 22 Andrea de Cesaris Alfa Romeo 42 Moottori 8 Kesk. 2 Jacques Laffite Williams-Ford 37 Vaihdelaatikko 13 Kesk. 26 Raul Boesel Ligier-Ford 32 Vetoakseli 24 Kesk. 33 Roberto Guerrero Theodore-Ford 27 Moottori 21 Kesk. 31 Corrado Fabi Osella-Ford 26 Moottori 25 Kesk. 34 Johnny Cecotto Theodore-Ford 17 Tasauspyörästö 23 Kesk. 5 Nelson Piquet Brabham-BMW 15 Kaasujärjestelmä 3 Kesk. 29 Marc Surer Arrows-Ford 14 Voimansiirto 14 Kesk. 8 Niki Lauda McLaren-Ford 11 Ulosajo 19 Kesk. 11 Elio de Angelis Lotus-Renault 1 Kaasujärjestelmä 11 Kesk. 25 Jean-Pierre Jarier Ligier-Ford 0 Vaihdelaatikko 16 DNQ 17 Jacques Villeneuve RAM-Ford DNQ 32 Piercarlo Ghinzani Osella-Alfa Romeo Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: René Arnoux - 1:28.729 *Nopein kierros: Patrick Tambay - 1:30.851 Kierroksella 42 ==Lähteet== Luokka:Formula 1 -kausi 1983 Luokka:Kanadan Grand Prix